Mutawakilu Adam

**Mutawakilu** **Adam anɛ** onɛ ka ba da dua o nɛ dawalig nwadig la daba ayi' daar yʋma 1974 la ni. O anɛ Ghana nid, onɛ tʋm nɛ ligidi zanlim yɛla tʋʋma ni (Ghanaian accountant) ka lɛn an pɔlitis nwɛnɛd, onɛ an Damango Constituency bɛ Savanna Region la National Democratic Congress (NDC)  wadmaan Seventh Parliament of the Fourth Republic of Ghana la ni.

## O vʋm pin'ilʋg nɛ sakur ken
Mutawakilu Adam yinɛ Damango bɛ Savanna Region la. O tʋmnɛ nɛ ligidi zanlim yɛla tʋʋma ni. O mɔri paannib kasɛta gbaʋŋ yi Bagabaga Training College la ni. O mɔri bachelor's degree in Administration kasɛta gbaʋŋ n yi University of Ghana ni yʋma 2002 la ni nɛ Commonwealth Executive Master of Business Administration kasɛta gbaʋŋ (CEMBA) n yi Kwame Nkrumah University of Science and Technology, 2010 yʋʋm la ni.

## O tʋʋma yɛla
John Evans Atta mills da gaŋ Mutawakilu ye o an Gonja West District, ka li tempʋtita'ari an Damango la an o teŋ teŋdu'adir District Chief Executive (DCE). Nwadisa anu la yʋʋm tusa ayi nɛ awai (2009) la ni ti paae yʋʋmpaal nwadig la yʋʋm tusa ayi nɛ piinɛ atan (2013) la ni. . On da an DCE la o da tʋm dɔlis gbaʋŋ zamisig lʋgʋrin, kuom, a bɛ nyain nɛ ninmaasim.  Lʋga la ka li sʋŋi tiak o sʋʋlim la nidib.

Ka o nyaan da niŋ DCE la, Mutawakilu da anɛ Chief Cashier and Head of Tresury 2004 ti paae 2009, University for Development Studies, Central Administration Tamale. O da lɛn anɛ sakur dɔɔpʋʋg paanɛ da tʋm nɛ Ghana Education Service 1996 ti paae 2003 yʋʋm la ni.

## Pɔlitis
**Wadmaan**

**2012 Vɔɔtʋg**

2012 yʋʋm la ni, o da nya vɔɔtʋg nɛ National Democratic Congress ka di yaan nɛ 9,518 vɔtnamɛ an 56.79% ka lɔbi o tiraan Albert Kassim Diwura da zien nɛ New Patrotic Party, ka da paam vɔtnam 7,041 n an 42.01%. o da tʋm nɛ nɛ wadmaanid banɛ da zuoe la yʋʋm tusa ayi nɛ piinɛ atan (2013) ti paae yʋʋm tusa ayi nɛ piinɛ ayɔpɔi (2017) o party da dɔlis  John Dramani Mahama da lɛn di yaan ka mɔr wadmaannib bɛdigʋ parliament la.

**2016 Vɔɔtʋg**

2016 yʋʋm la nii, Mutawalilu da lɛ zienɛ nya party la vɔɔtʋgʋn, Damango Constituency. O da paam vɔɔtnam 10,2663 linɛ an 55.22% ka Albert Kassim Diwura, on nɛ onɛ da laam zienɛ nya 2012 yʋʋm la vɔɔtʋgʋn la mɛ nyɛ vɔɔtnam 8,139 linɛ an 43.79%. o party la da kɔɔŋ zugraan vɔɔtʋg la tis nɛ New Patrotic Party  ka kɔɔŋi ba wadmaanib zinisa la da an bɛdigʋ la. Lin zugɔ, saŋa kanŋa nwa o da ye o tʋm nɛ, nɛ wadmaannib banɛ pɔɔd la zinigin.

Mutaakilu paasnɛ Minority Bench la bɛ 7<sup>th</sup> Parliament of the 4<sup>th</sup> Republic of Ghana. O anɛ onɛ pinadi tisid Mines and Energy. O lɛn tʋm nɛ Members Holding Offices of profit Committee.on da tʋm n Mines and Energy la, o da muki paam ligidi Ghana National Petroleom Corporation (GNPC) n sʋŋid tenmaalʋg la o teŋ yɛla. Linɛ ka ba na tʋm anɛ bama, a ziel kuom zinisa anaasi (mechnised boreholes), pɔmpinam piinɛ ayi (12 hand pump boreholes) nɛ dʋʋnim dɔɔd (2 seater KVIPs o sʋʋlimin la teŋ sieba, woo West Gonja District n paal siem la. 2020 yʋʋm la nwadisa awai la ni, o da lɛn tis Busunu Health Centre banadnam lɔr kanɛ da an o nɔdigilʋg pinak la,ye li sʋŋi zi banadnam sibiti bibisin keŋ sʋʋlim la sibiti titaar (hospital) la ni.

Mutawakilu da an ranking member mines nɛ energy ni la, o da buol ye da gbane Prof Frimpong-Boateng, Minister of Science and Technology nɛ Minister for Lands and Natural Resources zaŋi ken zam linɛ excavators nam 500 linɛ ka Galamstop daa faain galamsey dimin la.

## O vʋm bɛllim
O anɛ mɔr pʋ'ʋsim nid ka mɔr pua nɛ biisa 5.

## Gbamvɛɛnsa